Plesové líčenie ako z červeného koberca podľa trendov 2016
Na plesové líčenie a mejkap na každú dôležitú príležitosť najímajú hviezdy odborníkov. My si poradíme samy a budeme vyzerať rovnako krásne ako dámy, ktoré prišli na odovzdávanie Zlatých glóbusov.
Plesové líčenie podľa hviezd
Ani tento rok sa odovzdávanie Zlatých glóbusov nezaobišlo bez pastvy pre oči. Na odovzdávanie týchto prestížnych cien prišli dámy nahodené v šatách od slávnych i menej známych módnych domov či návrhárov a krásne namaľované. Ich elegantné líčenie by mohlo inšpirovať nejednu z nás, pretože i plesové líčenie sa nezaobíde bez elegancie. Nalíčte sa na ples ako tieto krásky. Dekoratívna kozmetika bežne dostupná na Elnino.sk Vám k hviezdnej vizáži dopomôže. Za takéto plesové líčenie síce nezískate Zlatý glóbus, no obdiv ostatných zúčastnených utíchať nebude
Emmy Rossum
Pery a oči Emmy Rossum dokazujú, že mejkap v štýle mačacích očí a červených pier nikdy nevyjde z módy a bude hitom aj v roku 2016. Vizážistka Jo Baker pre Emmy zvolila rúž tón v tóne zladený so šatami. Pekne by vyzerala i manikúra v tejto farbe namiesto nude laku na nechtoch, alebo aspoň strieborná a ligotavá, ako má Emmy náhrdelník. No škoda, že na to nepomysleli…
Celá pozornosť spočíva na perách, preto je základom naozaj kvalitná dekoratívna kozmetika na pery. Je vo Vašom záujme vybrať si rúž, ktorý aj niečo vydrží. Za seba i iné beauty blogerky vrelo odporúčam trvácnu farbu na pery Max Factor Lipfinity Lip Colour. Na vytvorenie očnej linky sú výborné očné linky Rimmel London. Ak chcete rovnaké no lacnejšie plesové líčenie, tieto nepatria k tým drahým, zato sú kvalitné.
Rosie Huntington-Whiteley
Modelka Rosie Huntington-Whiteley sa v sprievode Jasona Stathama na červenom koberci predviedla v zlatej róbe Versace a s prstienkom s bielym diamantovým očkom. Jason asi miluje prirodzenosť a zhodou okolností je práve také líčenie v móde. Rosie je viac nenalíčená ako nalíčená, no predsa vyzerá dobre. Nuž prečo neurobiť podobné plesové líčenie? Možno aj Vy dostanete prstienok.
Nude plesové líčenie si žiada nude mejkap. Mali by ste vyzerať tak, akoby ste ani žiadny mejkap nemali. To isté platí pre oči a pery. Mojim tipom je kozmetika Elizabeth Arden, ktorá práve také produkty má a na Elnino.sk sú až do 18. 1. 2016 v akcii. Monika Blunder, uznávaná vizážistka, rozhodla, že najvhodnejšie tiene pre Rosie budú zlatisté tiene s jemným leskom a jemne ružové pery, ktoré budú vďaka prirodzenému vzhľadu lákať k bozku. Rúž Guerlain KissKiss Shaping Cream Lip Colour to má nielen v názve, ale aj v povahe. Ružovkastý, béžový alebo zlatistý odtieň, to bude presne ono.
Kirsten Dunst
Dostratena vytieňované očné linky Kirsten Dunst presne naznačili, ako bude vyzerať moderné dymové líčenie očí v roku 2016. Pati Dubroff u tejto nežnej blondínky však nepoužila čierne očné tiene. Kirsten už nevyzerá najmladšie a preto potrebuje mejkap z kategórie anti- aging a čierne tiene by jej zbytočne pridali roky i prísnosť. Hnedé tiene sú lepšie a uznajte, že to Kirsten naozaj svedčí.
Omladzujúce plesové líčenie môžete začať napríklad s mejkapom Astor Lift Me Up Anti Aging Foundation, ktorý minimalizuje vrásky, zjednotí a vypína pleť. Keď pôjdete nalíčiť oči, použite maximálne tenučkú čiernu očnú linku, ktorá opticky zahustí riasy, no na očné viečka aplikujte šedý, hnedý alebo dymovo-hnedý očný tieň a ten smerom k obočiu nechajte splynúť s nejakým svetlejším odtieňom blízkym tónu Vašej pokožky. Pery by mali mať jemný lesk a trvácnu farbu. Nedávno som si zakúpila rúž Yves Saint Laurent Rouge Pur Couture Pop, ktorý tieto kvality má a ochotne ich poskytne.
Tmavé vlasy, smaragdovo zelené šaty a výrazné oči s prenikavým pohľadom. Nepripomína Vám Jaimie Alexander tak trošku Martu Jandovú? Jej líčenie je moderné a tak trošku rebelské. Jeffrey Paul je síce muž, no vie, že žiarivá pleť, nude pery a riasy dlhé až do neba sú IN. Presne to sa nosí i nosiť bude i tento rok.
Pokiaľ chcete podobné plesové líčenie ako má ona, krásne nude rúže nájdete napríklad v kolekcii rúžov Kate Moss. Pozrite si jej nude kolekciu Rimmel London Lasting Finish By Kate Lipstick Nude a vyberte si ten svoj. Pozor, žiarivá pleť nepripúšťa žiadne kruhy ani vačky pod očami. Vygumujte všetky nedokonalosti okolo Vašich krásnych očí a zvýraznite krásu pleti. Riešenie ponúka dekoratívna kozmetika Max Factor. Korektor Mastertouch Under Eye Concealer všetko raz dva zakryje a mejkap Skin Luminizer Foundation vytvorí okolo Vás i Vašej rozjasnenej tváre žiarivú auru.
Aké plesové líčenie pristane dáme s ryšavými vlasmi? Bryce Dallas nám to na červenom koberci predviedla. Jej líčenie je mierne tlmené a urobila dobre. Vsadila na krásu porcelánovej pleti a líčka len jemne zvýraznila tvárenkou. To tejto kráske stačilo na to, aby vyzerala neskutočne pekne a príjemne. Ako vidíte, nemusíte mať šaty od popredného návrhára, ak sú vkusné a ak ich doplní vhodné líčenie.
Ryšavky nikdy nemôžu byť mdlé. V ponuke rúžov je rúž Frais Monde Make Up Termale Moisturizing rozhodne jeden z najpredávanejších. Vrelo Vám ho odporúčam. Má žiarivé farby, krásne pery hydratuje a dobre vydrží. Zvolila by som buď teplý červený odtieň alebo potom nejaký odtieň oranžovej či hnedej. Veľkej obľube sa tešia aj tvárenky Bio Baked Blush, ktoré potešia najmä milovníčky prírodnej bio kozmetiky a mejkap Naturale No Transfer odolný oteru. Všetky tri spomínané kúsky vyrába značka Frais Monde.
Nezabudnite doplniť plesové líčenie riasenkou (tú najlepšiu Vám pomôže nájsť článok Riasenka na mieru Vašim riasam) a najmä všetko podčiarknuť krásnou vôňou. Bez parfumu nebude žiadny outfit kompletný. V akciovej ponuke Elnino.sk sú práve také vône, ktoré sa na ples perfektne hodia. A že je z čoho vyberať. Prajem Vám dobrú zábavu.
Aktualizované: